EkBass/fiwiki-20250220-pages-articles huggingface dataset:
Matti Suominen

Matti Aleksi Suominen (29. tammikuuta 1933 Suodenniemi – 26. huhtikuuta 2021 Sastamala)Kuolinilmoitus. Aamulehti 16.5.2021, s. B22 oli suomalainen yrittäjä, kuntapoliitikko ja kirjailija. Suomiselta on julkaistu kolme romaania. Esikoisteos oli Kirje Uralilta. Kun on vaaralle alttiina syntymämaa kertoo talvisotaan valmistautuvasta Suomesta ja kuvaa sota-aikaa kotirintaman näkökulmasta. Hän oli vain soturi vierahan maan jatkoi tarinaa kertomalla jatkosodan ajan tapahtumista samalla pienellä länsisuomalaisella paikkakunnalla, josta teossarjan ensimmäinen osa jo kertoi. Trilogian kolmas osa jäi kesken Suomisen sairastumisen ja kuoleman myötä. Suomisen kerronta on verkkaista ja yksityiskohtaista. Erityispiirteenä on laitteiden ja työmenetelmien teknisten kuvausten tarkkuus. Suominen toimi ennen kirjailijanuraansa muun muassa kuntapoliitikkona, hirsirakentajana, maanrakennusurakoitsijana ja turvepehkun valmistajana. Viimeisiä vuosiaan lukuun ottamatta hän asui synnyinkylässään Sastamalan Putajassa. Kuntapoliitikkona hänen suuria saavutuksiaan oli Putajan vesiosuuskunnan syntyminen. == Teokset == * Kirje Uralilta, romaani. Elisa Kirja 2015 * Kun on vaaralle alttiina syntymämaa, romaani. Warelia 2017 * Hän oli vain soturi vierahan maan, romaani. Warelia 2019 == Lähteet == Luokka:Suomalaiset kirjailijat Luokka:Vuonna 1933 syntyneet Luokka:Vuonna 2021 kuolleet
Maisa Tikkanen

Maija-Liisa (Maisa) Tikkanen (s. 14. syyskuuta 1952 Oulujoki) on suomalainen tekstiilitaiteilija. Maisa Tikkanen syntyi työkaluviilaaja Uuno Olavi Tikkasen ja keittäjä Elina Kokkosen perheeseen. Hänen puolisonsa vuodesta 1984 on taidemaalari Esa Tapani Tuomiranta. Tikkanen tuli ylioppilaaksi 1971 ja valmistui Taideteollisesta korkeakoulusta 1975. Toimittuaan Tampellan painokangassuunnittelijana 1977–1978 hän on ollut vapaa taiteilija, opettaja ja luennoija vuodesta 1979. Savonlinnan Taidelukion kuvataiteen lehtorina Tikkanen toimi 1998–2002. Hän on pitänyt yksityisnäyttelyitä vuodesta 1980 ja osallistunut yhteisnäyttelyihin vuodesta 1973 sekä Suomessa että ulkomailla. Hänen teoksiaan on esillä useissa eri museoissa, kokoelmissa ja julkisissa tiloissa. Suomi muotoilee -näyttelyn kunniamaininta myönnettiin Tikkaselle 1985, Muotoilun valtionpalkinnon hän sai 1989, Mikkelin läänin taiteilijapalkinnon 1991 ja Vuoden tekstiilitaiteilijaksi hänen valittiin 1994. Tikkaselle myönnettiin valtion viisivuotinen taiteilija-apuraha 2002, Suomen Kulttuurirahaston kolmivuotisen taiteilija-apurahan hän sai 2008. == Lähteet == ==Aiheesta muualla== * Maisa Tikkanen on mainio valinta Vuoden tekstiilitaiteilijaksi, HS 17.9.1994 Luokka: Suomalaiset tekstiilitaiteilijat Luokka: Suomalaiset muotoilijat Luokka: Suomalaiset opettajat Luokka:Vuonna 1952 syntyneet Luokka:Elävät henkilöt
DJ Qualls

Donald Joseph Qualls (s. 10. kesäkuuta 1978) on yhdysvaltalainen näyttelijä. Qualls on syntynyt Nashvillessä, Tennesseessä. Quallsin merkittävimpiin roolisuorituksiin kuuluu elokuva Road Trip. ==Aiheesta muualla== * Luokka:Yhdysvaltalaiset näyttelijät Luokka:Elävät henkilöt Luokka:Vuonna 1978 syntyneet
Turvalan uunilla ja muita lauluja

__NOTOC__ Turvalan uunilla ja muita lauluja on Jimmy Träskelinin ja Sampo Korvan yhteisalbumi, joka julkaistiin 11. heinäkuuta 2016. Levyllä Jimmy Träskelin ja Sampo Korva jatkavat seikkailujaan perinnemusiikin maailmassa. Tällä kertaa pelimannit sukeltavat suomalaisen eroottisen kansanperinteen ratkiriemukkaaseen maailmaan. Levy on äänitetty stereomikrofonilla ilman päälleäänityksiä Jylhän kylätalolla Kaustisella vuonna 2016. == Kappaleet == Kaikki kappaleet sovittaneet Jimmy Träskelin ja Sampo Korva. === A-puoli === # # # # # === B-puoli === # * # # # # == Kokoonpano == * Jimmy Träskelin – laulu, ukulele & huuliharppu * Sampo Korva – laulu & kitara === Tuotanto === * Jimmy Träskelin – tuottaja, valokuvat, kannet * Sampo Korva – tuottaja * Vesa Norilo – masteroija == Lähteet == * Turvalan uunilla -kotisivu === Viitteet === Luokka:Vuoden 2016 albumit Luokka:Jimmy Träskelinin albumit
Kiliani–Fischer-synteesi

Kiliani–Fischer-synteesi on menetelmä, jossa aldoosi- tai ketoosisokereista valmistetaan homologeja, joissa on yksi hiiliatomi enemmän kuin lähtöaineessa. Reaktio on nimetty kehittäjiensä saksalaisten kemistien Heinrich Kilianin ja Hermann Emil Fischerin mukaan. ==Historia, reagenssit ja käyttö== Heinrich Kiliani julkaisi vuonna 1885 tutkimustuloksen, jonka mukaan aldoosit reagoivat vetysyanidin kanssa muodostaen syanohydriinejä. Hermann Emil Fischer tutki samaan aikaan myös hiilihydraatteja ja havaitsi, että reaktiossa muodostuneet syanohydriinit voidaan hydrolysoida ja pelkistää uudeksi sokerimolekyyliksi, jossa on yksi hiiliatomi enemmän kuin alkuperäisessä lähtöaineessa. Fischer julkaisi tutkimuksen vuonna 1889. Kiliani–Fischer-synteesin ensimmäisessä vaiheessa nukleofiilinen syanidi-ioni reagoi aldoosin tai ketoosin elektrofiilisen karbonyyliryhmän kanssa additioreaktiolla muodostaen syanohydriinin. Syanohydriini reagoi happamissa vesiliuoksissa muodostaen aldonihapon rengasrakenteisen esterin eli laktonin. Tämä laktoni voidaan pelkistää käyttämällä natriumin elohopea-amalgaamia aldehydiksi. Toinen tapa on pelkistää syanohydriini vedyttämällä imiiniksi, joka voidaan hydrolysoida happamissa olosuhteissa aldehydiksi. Reaktiossa muodostuu kahden keskenään epimeerisen sokerin seos. Esimerkiksi arabinoosista muodostuu glukoosia ja mannoosia ja ksyloosista muodostuu Kiliani–Fischer-synteesillä guloosia ja idoosia.Frieder W. Lichtenthaler: Carbohydrates: Occurrence, Structures and Chemistry, Ullmann's Encyclopedia of Industrial Chemistry, John Wiley & Sons, New York, 2010. Viitattu 1.1.2018 : ==Lähteet== Luokka:Orgaaniset reaktiot
Like Good Wine

__NOTOC__ Like Good Wine on Jimmy Träskelinin, Sampo Korvan ja Antti Janka- Murroksen The Worn Soles -yhtyeen 2017 ilmestynyt esikoisalbumi. Albumi äänitettiin Jylhän kylätalolla Kaustisella AEA R88 -mikrofonilla ilman päälleäänityksiä.Lähde: CDn sisälehti == Kappaleet == Kaikki kappaleet sovittaneet Jimmy Träskelin, Sampo Korva ja Antti Janka-Murros. # # # # # # # # # # # == Kokoonpano == * Jimmy Träskelin – laulu, huuliharppu & kitara * Sampo Korva – laulu & mandoliini * Antti Janka-Murros – laulu & kontrabasso === Tuotanto === * The Worn Soles – tuottaja * Jimmy Träskelin – valokuvat & kannet * Minerva Pappi – masteroija == Lähteet == * Facebook === Viitteet === Luokka:Vuoden 2017 esikoisalbumit Luokka:Jimmy Träskelinin albumit Luokka:Suomalaiset kansanmusiikkialbumit
Poika ja hedelmäkori

Poika ja hedelmäkori (ital. Il fruttaiuolo) on italialaisen taidemaalari Caravaggion öljymaalaus vuosilta 1593–1594. Maalaus on esillä Borghesen taidegalleriassa Roomassa. ==Lähteet== Luokka:Caravaggion maalaukset
Tuija Wetterstrand

Tuija Wetterstrand on suomalainen arkeologi ja historioitsija, joka on kirjoittanut tietokirjoja useista eri aihepiireistä. Hän on julkaissut teoksia muun muassa Suomen kalliomaalauksista sekä Santiago de Compostelan pyhiinvaelluksesta. Vuodesta 2004 lähtien Wetterstand on työskennellyt Kuurosokeiden liiton tiedottajana ja julkaissut myös tietokirjan kuurosokeutta aiheuttavasta Usherin oireyhtymästä. Lisäksi hän on työskennellyt muun muassa Siirtolaisuusinstituutissa sekä Suomen suurlähetystössä Vietnamissa. Vuosina 1989–1990 Wetterstrand asui YK-tehtävissä olleen puolisonsa kanssa Somaliassa ja julkaisi myöhemmin kirjan perheelleen lähettämistä kirjeistä hajoavan valtion keskeltä. Vuonna 2005 ilmestynyt Kävellen Santiago de Compostelaan palkittiin Päätalo-instituutin kilpailussa parhaana omakustanteena julkaistuna dokumenttina. Vuonna 2017 ilmestyi Wetterstrandin isoäidin veljen Anton Vilénin muistelmiin pohjautuva teos, joka kertoo Suomen sisällissotaan osallistuneesta punaisten panssarijunasta. == Teokset == * * * * * * == Lähteet == == Aiheesta muualla == *Tuija Wetterstrandin blogi Luokka:Suomalaiset arkeologit Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Iriao

Iriao () on vuonna 2013 perustettu georgialainen jazz- ja kansanmusiikkiyhtye. Se edusti Georgiaa kappaleella "Šeni gulistvis" vuoden 2018 Eurovision laulukilpailussa Lissabonissa. Iriaota kuvaillaan yhtyeeksi, joka luo ainutlaatuista musiikkia, joka on yhdistelmä jazzia ja georgialaista kansanmusiikkia. Yhtyeen nimi tulee fraasista “Iriao-uruao”, joka liittyy Krimantšuli-nimiseen georgialaiseen jodlaamistyyliin. Vuonna 2013 Iriaon johtaja Davit Malazonia perusti yhtyeen. Häntä kuvaillaan Georgian ensimmäiseksi säveltäjäksi, joka yhdistää jazzia ja georgialaista kansanmusiikkia. Yhtye on esiintynyt myös Malesian vuoden 2014 Borneo Jazz -festivaalilla. == Jäsenet == * Davit Malazonia (sävellys, koskettimet, sovitus, johto) * Nugzar Kavtaradze (georgialaiset kansansoittimet) * Levan Abšilava (rummut, lyömäsoittimet) * Šalva Gelekhva (basso) * Giorgi Abašidze (laulu) * Mikheil Džavakhishvili (laulu) * Bidzina Murghulia (laulu) == Lähteet == Luokka:Georgialaiset yhtyeet Luokka:Georgian euroviisuedustajat Luokka:Vuoden 2018 euroviisuedustajat
Djama’a al-Djedid

Djama’a al-Djedid (, ) on osmanien rakentama moskeija Algerian pääkaupungissa Algerissa. Se rakennettiin vuonna 1660 sunnalaisen Hanafi-koulukunnan perinteiden mukaisesti. Ranskan siirtomaakaudella moskeija tunnettiin nimellä Mosquée de la Pêcherie (). == Lähteet == Luokka:Algerian moskeijat Luokka:Alger
Ruosniemen hiihtokeskus

Ruosniemen hiihtokeskus on hiihtokeskus Porin Ruosniemessä. Laskettelukeskuksessa on neljä rinnettä ja kolme hissiä. Rinteiden isoin korkeusero on 30m ja keskuksen pisin rinne on 230 metriä. Ruosniemen hiihtokeskuksessa toimii lisäksi välinevuokraamo ja hiihtokoulu. Lisäksi laskettelukeskuksessa on lumetettu pulkkamäki. == Lähteet == Luokka:Suomen talviurheilukeskukset Luokka:Porin nähtävyydet
Night on Earth (elokuva)

Night on Earth on vuonna 1991 ensi-iltansa saanut komediaelokuva, jonka on käsikirjoittanut ja ohjannut Jim Jarmusch. Se kertoo viisi eri tarinaa taksikuskeista ja heidän matkustajistaan Los Angelesissa, New Yorkissa, Pariisissa, Roomassa ja Helsingissä. ==Rooleissa== ;Los Angeles ;New York ;Pariisi ;Rooma ;Helsinki ==Vastaanotto== Helsingin Sanomien Helena Yläsen mielestä Night On Earth on kuin pieni aikuisten satukirja: ”Se on hyvin yksinkertaista ja eleetöntä elokuvaa ja kiltti kuin joulukertomus. Tavallisessa ihmisessä asuva yksilöllisyys ja asenteisiinsa lukkiutuneen ihmisen mahdollisuus asettua toisen tilanteeseen ja löytää hyvyyttä itsestään ovat kertomusten ytimenä.” Yläsestä jokainen juttu on oma pieni novellinsa, tai oikeastaan vain kasku: ”Tilanne on aina sama. Taksikuski ja hänen asiakkaansa kulkevat lyhyen hetken yhteistä matkaa. Kussakin jutussa on yksi käänne ja jonkinlainen opetus tai herkkä hetki.” Suomen Kuvalehdessä Ywe Jalander kirjoitti Jarmuschin asettaneen itsensä vaikean tehtävän eteen lähtiessään toteuttamaan pelkistä taksimatkoista koostuvaa elokuvaa: ”Filmatun teatterin vaara on lähellä. Lisäksi Night on Earth on episodielokuva, ja niitä katsellessahan mielenkiinto helposti herpaantuu. Jarmuschin teos on kuitenkin sekä elävä että elokuvallinen, ja draamallinen jännite säilyy hyvin loppuun saakka.” Pariisissa ilmestyvän Le Nouvel Observateurin kriitikko kiinnitti huomiota siihen, miten elokuvan Helsinkiin sijoittuva episodi poikkeaa muista: ”Katsojalle on kylmäävää seurata neljää pohjoiseen taksiin sulloutunutta ihmistä. Niin säälimättömiä, epätoivoisia ja väkivaltaisia, että väristykset käyvät selkäpiissä...” The Times pani vuonna 2005 kolme lontoolaista taksinkuljettajaa katsomaan elokuvan tuoreen DVD-julkaisun ja antamaan arvionsa. Heistä tarinat ovat hieman pitkäveteisiä mutta varsin todenmukaisia. ==Lähteet== ==Aiheesta muualla== * Luokka:Vuoden 1991 yhdysvaltalaiset elokuvat Luokka:Yhdysvaltalaiset komediaelokuvat Luokka:Jim Jarmuschin ohjaamat elokuvat
Sextus Julius Africanus

Sextus Julius Africanus (; n. 160–240) oli kreikkalais-roomalainen kristitty matkailija ja historioitsija. Hänen elämästään ei tiedetä paljokaan. Jonkin verran on näyttöä, että hän on kiertänyt laajasti Egyptissä, Lähi-idässä ja Italiassa. Myöhemmin hän eli Emmaus Nikopoliissa Palestiinassa. Rooman keisari Severus Alexanderin palveluksessa hän oli lähettiläänä Roomassa vuonna 222. Sextuksen merkittävin teos Khronografiai (, lat. Chronographiae) käsitti maailmanhistorian luomisesta (Sextuksen mukaan 5549 ennen ajanlaskun alkua) vuoteen 221. Tämä teos ei ole säilynyt, mutta tiedetään myöhempien historioitsijoiden, kuten Eusebioksen käyttäneen tätä ensimmäistä kristillisen kirkon kronologiaa teoksessaan Kirkkohistoria. Sextukselta tunnetaan myös kaksi kirjettä. Toinen oli osoitettu Origeneelle, ja siinä Sextus epäilee Danielin kirjan Susanna-hahmoa sepitteelliseksi. Toinen kirje, josta on säilynyt vain osia, oli osoitettu Aristeides-nimiselle henkilölle. Sextus Julius Africanuksen kirjoittamana pidetään myös maallisempaa, tietosanakirjatyyppistä teosta nimellä Kestoi (, ”Kirjottu sidosvyö”; lat. Cesti), joka kertoo muun muassa luonnonhistoriasta, maanviljelystä, sotataidosta ja lääketieteestä. Otteita tästä teoksesta on löydetty Oksyrhynkhoksen papyryksistä. == Lähteet == Luokka:Roomalaiset historioitsijat
Flower Boy

__NOTOC__ Flower Boy, toiselta nimeltään Scum Fuck Flower Boy on yhdysvaltalaisen hip hop -artisti ja vaatesuunnittelija Tyler, the Creatorin neljäs studioalbumi, jonka julkaisi Columbia Records 21. heinäkuuta 2017. Albumi kuitenkin vuosi internetiin 11 päivää oikeasta julkaisupäivästään. Vox: Tyler, the Creator (maybe) opens up about his sexuality on leaked new album (11.7.2017) Albumi poikkeaa hyvin paljon muista Tylerin projekteista. Albumin yleisimmät puheenaiheet on yksinäisyys, masennus, kuuluisuus ja seksuaalisuus. Tyler, the Creatorin aiemmissaan projekteissaan on ristiriitaisia sanoituksia homoseksualisuudesta, mutta fanit spekuloivat Tylerin "tulevan ulos kaapista" kappaleella Garden Shed. Genius: Tyler, The Creator – Garden Shed – sanoitukset The Guardian: Is Tyler, the Creator coming out as a gay man or just a queer-baiting provocateur? (25.7.2017) Albumin kansitaiteen suunnitteli kuvataiteilija Eric White, joka on suunnitellut aiempien Tylerin albumien kansien parissa, mm. Wolf XXL: Meet Eric White, the Artist Behind Tyler, The Creator’s ‘Scum F*#k Flower Boy’ Album Cover (7.7.2017) Albumi on ehdolla Parhaan rap-albumin Grammy-palkinto -kategoriassa kahdeksannessakymmenessä Grammy -palkintogaalassa, joka järjestetään vuoden 2018 alkupuolella. Grammy: 60th Annual Grammy Awards Tyler julkaisi tiedotuksen kiertueesta, jonka hän järjestää Vince Staplesin ja Odd Future -ryhmittymän Tacon kanssa, joka toimii DJ:nä. Kiertue pidetään vuoden 2018 alkupuolella Yhdysvalloissa Twitter: Tyler, The Creator (15.11.2017) == Kappaleet == # # # # # # # # # # # # # # == Arvostelut == * Metacritic: 84/100 Metacritic: Flower Boy – levyarvosteluiden keskiarvio * NME NME: Flower Boy – albumin levyarvostelu * Pitchfork. 8.5/10 Pitchfork: Flower Boy – albumin levyarvostelu == Lähteet == == Aiheesta muualla == * YouTube: FLOWER BOY: a conversation -haastattelu * Flower Boy Discogsissa Luokka:Vuoden 2017 albumit Luokka:Yhdysvaltalaiset hip hop -albumit Luokka:Yhdysvaltalaiset soulalbumit
Syre

__NOTOC__ Syre (tyyliteltynä SYRE) on yhdysvaltalaisen hip-hop artistin ja näyttelijän, Jaden Smithin esikoisalbumi, jonka julkaisi MSFTSMusic ja Roc Nation 17. marraskuuta 2017. Kappaleille Icon ja Fallen on julkaistu musiikkivideot. YouTube: Jaden Smith - Icon (musiikkivideo) YouTube: Jaden Smith - Fallen (musiikkivideo) Albumin nimi tulee Jaden Smithin toisesta nimestä, Jaden Christopher "Syre" Smith ja hän julkaisi albumista ensimmäistä kertaa tietoa 24. lokakuuta 2017 Twitterissä paljastamalla albuminsa nimen ja julkaisupäivän. Twitter: Jaden Smithin twiitti (24.10.2017) Jaden aikoo ohjata elokuvan perustuen esikoisalbumiinsa, joka kertoo hänen elämästään Syre - hahmon kautta. Elokuvan on tarkoitus valmistua vuonna 2018 Genius: Jaden Smith Is Directing A Film Based On His Debut Album `SYRE´ (26. marraskuuta 2017) == Kappaleet == # # # # # # # # # # # # # # # # # == Arvostelut == * Metacritic: 69/100 Metacritic: Syre - albumin levyarvosteluiden keskiarvio * NME: NME: Syre - albumin levyarvostelu * Pitchfork: 5.1/10 Pitchfork: Syre - albumin levyarvostelu * The Needle Drop: 4/10 YouTube: TheNeedleDrop - SYRE Album Review == Lähteet == Luokka:Vuoden 2017 esikoisalbumit Luokka:Yhdysvaltalaiset hip hop -albumit
Last Young Renegade

__NOTOC__ Last Young Renegade on pop-punk-yhtye All Time Lowin seitsemäs studioalbumi, jonka julkaisi Fueled by Ramen 2. heinäkuuta 2017. Albumi on tyyliltään erilainen kuin muut All Time Lowin albumit, se on poprock-albumi. Alex Gaskarth sanoi haastattelussa yhtyeen halunneen tutkia ja kokeilla uusia mahdollisuuksia ja synkempiä teemoja. Heidän sopimuksensa Hopeless Recordsin kanssa raukesi ja he liittyivät Fueled by Rameniin. Alternative Press: All Time Low talk “dark,” “nostalgic” new track “Dirty Laundry,” signing to Fueled By Ramen—listen (17.2.2017) All Time Low ja Fueled by Ramen järjesti "Young Renegades Tour" -kiertueen Yhdysvalloissa vuoden 2017 kesällä. Kiertueella oli mukana yhtyeet SWMRS, Night Riots, Waterparks ja The Wrecks. Alternative Press: All Time Low announce headlining tour (24.2.2017) == Kappaleet == # # # # # # # # # # === Japanin bonuskappaleet === # * # == Arvostelut == * Allmusic: Allmusic: Last Young Renegade - albumin levyarvostelu * Metacritic: 82/100 Metacritic: Last Young Renegade - albumin metascore * Rock Sound: 8/10 Rock Sound: Last Young Renegade - albumin levyarvostelu * Paste Magazine: 7/10 Paste Magazine: Last Young Renegade - albumin levyarvostelu == Lähteet == Luokka:All Time Low’n albumit Luokka:Vuoden 2017 albumit
Mikaeli

Mikaeli on Mikkelin keskustan tuntumassa, Pankalammen rannalla sijaitseva kongressi- ja konserttitalo. Se valmistui vuonna 1988 arkkitehti Arto Sipisen suunnittelemana. Mikaeli toimi ensimmäiset parikymmentä vuotta Mikkelin kaupunginhallituksen alaisena, kunnes se vuonna 2001 siirtyi kulttuuri- ja vapaa- aikatoimen alaisuuteen. Vuonna 2006 kulttuuritalo yhtiöitettiin Mikkelin Mikaeli Oy:ksi, jonka päätoimintaa on talon tilojen vuokraus. Mikaelissa on kaksi salia, oopperalaulaja Martti Talvelan mukaan nimetty lähes 700-paikkainen konserttisali sekä 166-paikkainen kamarimusiikkisali, joissa molemmissa on nouseva katsomo. Lisäksi Mikaelissa on kokous- ja näyttelytiloja sekä 350-paikkainen tilausravintola. Mikaeli oli Suomen ensimmäisiä monia eri kulttuurilaitoksia yhdistäviä monitoimitaloja tai kulttuurikeskuksia, joita rakennettiin 1980-luvulla erityisesti Itä-Suomen kaupunkeihin. Muita olivat Pieksämäen Kulttuurikeskus Poleeni, Imatran Kulttuuritalo Virta sekä Kouvola- talo ja Kuusankoskitalo. ==Lähteet== ==Aiheesta muualla== * Mikaelin verkkosivusto Luokka:Mikkelin rakennukset ja rakennelmat Luokka:Suomen konserttitalot Luokka:Arto Sipisen suunnittelemat rakennukset
Porvoon uimahalli

Porvoon uimahalli on Porvoon keskustassa sijaitseva uimahalli. Halli valmistui vuonna 1970. Uimahallissa on 25 metrin allas, opetusallas, hyppyallas, monitoimiallas, kylmäallas, poreallas, lasten allas ja liukumäki. Hallissa on myös jumppasali ja tilaussauna. == Lähteet == Luokka:Suomen uimahallit Luokka:Porvoon urheilupaikat
Erkki Uitti

Erkki Jaakko Uitti (30. maaliskuuta 1956 Jalasjärvi – 28. huhtikuuta 2018 Helsinki)HS. Muistot. 6.5.2018. oli suomalainen Rajavartiolaitoksen lippueamiraali. Uitti syntyi kapteeni Erkki Uitin ja Elmi Viitalan perheeseen. Hänen puolisonsa vuodesta 1979 oli toimitusjohtaja Tarja Uitti. Erkki Uitti tuli ylioppilaaksi 1975, Kadettikoulusta hän valmistui 1979 ja Sotakorkeakoulusta 1989. Uitti toimi Suomenlahden merivartioston vartiolaivan perämiehenä ja päällikkönä 1979–1984. Merivartiokoulun kurssinjohtaja hän oli 1984–1989, Pohjanlahden merivartioston apulaiskomentaja 1990–1994, Rajavartiolaitoksen esikunnan esiupseeri 1994–1999 ja Vartiolentolaivueen komentaja 2000–2005. Uitti toimi Suomenlahden merivartioston komentajana 2005–2007, Rajavartiolaitoksen esikunnan henkilöstöosaston päälliköksi hänet nimitettiin 2007. Lippueamiraaliksi Uitti ylennettiin 2007. ==Lähteet== Luokka:Suomalaiset amiraalit Luokka: Vuonna 1956 syntyneet Luokka: Vuonna 2018 kuolleet
Botswanan kansallinen kirjastopalvelu

Botswanan kansallinen kirjastopalvelu (, lyh. BNLS; ) on Botswanan pääkaupunki Gaboronessa toimiva maansa kirjasto- ja tietopalvelujen keskuslaitos ja kansalliskirjasto. Se pyrkii edistämään lukutaitoa, koulutusta, tutkimusta ja virkistäytymistä sekä hankkimaan ja säilyttämään myöhempää käyttöä varten Botswanaa koskevaa tai botswanalaisten julkaisemaa tietoaineistoa riippumatta siitä, missä aineisto on julkaistu. BNLS toimii maansa Nuoriso-, urheilu- ja kulttuuriministeriön alaisuudessa. Botswanan kansallinen kirjastopalvelu on perustettu 29. syyskuuta 1967. Kirjastopalvelulla on vapaakappaleoikeus. BNLS:n kehittämistä on rahoittanut maan hallituksen ohella muun muassa Bill ja Melinda Gatesin säätiö. ==Lähteet== == Aiheesta muualla== *IFLA World Report - Botswana (The International Federation of Library Associations and Institutions) (ifla-world-report.org) *Gates, Youth Ministry in e-library service deal (28.11.2014) (biztechafrica.com) Luokka:Botswanalainen kulttuuri Luokka:Gaboronen rakennukset ja rakennelmat Luokka:Kansalliskirjastot Luokka:Afrikan kirjastot
Mike Lee (yhdysvaltalainen poliitikko)

Michael Shumway Lee (s. 4. kesäkuuta 1971 Mesa, Arizona, Yhdysvallat) on yhdysvaltalainen juristi ja republikaanipoliitikko. Hän on toiminut vuodesta 2011 lähtien Utahin osavaltiota edustavana senaattorina Yhdysvaltain senaatissa, jossa hänen nykyinen virkakautensa päättyy vuonna 2029.Bio Guide Mike Lee on naimisissa Sharon Leen kanssa, ja heillä on kolme lasta. Leen isä oli juristi Rex E. Lee.Lee, Senate.gov == Lähteet == === Viitteet === == Aiheesta muualla == * Leen viralliset kotisivut Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1971 syntyneet Luokka:Elävät henkilöt
Mistral (S73)

Mistral (runkonumero S73) on Espanjan laivaston vuonna 1983 vesille laskettu Galerna-luokan sukellusvene. == Valmistus == Alus tilattiin kesäkuussa 1977 Cartagenasta, missä köli laskettiin 30. toukokuuta 1980. Alus laskettiin vesille 14. marraskuuta 1983 ja otettiin palvelukseen 5. kesäkuuta 1985.Gardiner, Robert s. 438 == Palvelus == Alus on palveluksessa vuonna 2018. == Lähteet == * === Viitteet === Luokka:Galerna-luokan sukellusveneet
Tramontana (S74)

Tramontana (runkonumero S74) on Espanjan laivaston vuonna 1984 vesille laskettu Galerna-luokan sukellusvene. == Valmistus == Alus tilattiin kesäkuussa 1977 Cartagenasta, missä köli laskettiin 10. joulukuuta 1981. Alus laskettiin vesille 30. marraskuuta 1984 ja otettiin palvelukseen 27. tammikuuta 1986.Gardiner, Robert s. 438 == Palvelus == Alus on palveluksessa vuonna 2018. == Lähteet == * === Viitteet === Luokka:Galerna-luokan sukellusveneet
Siroco (S72)

Siroco (runkonumero S72) oli Espanjan laivaston vuonna 1982 vesille laskettu Galerna-luokan sukellusvene. == Valmistus == Alus tilattiin toukokuussa 1975 Cartagenasta, missä köli laskettiin 27. marraskuuta 1978. Alus laskettiin vesille 13. marraskuuta 1982 ja otettiin palvelukseen 5. joulukuuta 1983.Gardiner, Robert s. 438 == Palvelus == Espanjan talouskriisin vuoksi alus poistettiin palveluksesta kesäkuussa 2012, jotta suunniteltua modernisointia ei tarvitsisi toteuttaa. Suunnitelman mukaan alus on kolmen muun aluksen varaosina, kunnes uudet S80 luokan alukset saadaan palvelukseen.Waters, Conrad 2013 s. 56 == Lähteet == * === Viitteet === Luokka:Galerna-luokan sukellusveneet
Kuusenjuurikääpä

Kuusenjuurikääpä (Heterobasidion parviporum) on tyypillinen juurikääpä, joka aiheuttaa merkittäviä metsätuhoja muun muassa Suomessa. Lajia pidettiin pitkään samana kuin männynjuurikääpää (H. annosum), mutta sen pillit ovat pienemmät, se on erikoistunut pääasiassa kuusiin, joissa se aiheuttaa maannousemaa eli se pilaa kuusen sisäosia alhaalta lähtien jopa kymmenen metrin korkeuteen. Itse itiöemä on vaikeammin nähtävissä, koska se sijaitsee juuriston alla tai resupinaattisena kaatuneilla rungoilla. Kuusenjuurikääpää voidaan torjua käsittelemällä kannot harmaaorvakan itiöitä sisältävällä liuoksella, jolloin harmaaorvakka estää juurikäävän leviämisen kantoon ja juurakkoon. == Lähteet == == Aiheesta muualla == *Laji.fi: Kuusenjuurikääpä (Heterobasidion parviporum) *Centre for Agriculture and Biosciences International (CABI): Heterobasidion parviporum Luokka:Russulales Luokka:Metsätuhot
Mike Lee

Mike Lee on muun muassa seuraavien henkilöiden nimi: * Mike Lee (s. 1971), yhdysvaltalainen juristi, republikaanipoliitikko * Mike Lee (s. 1990), yhdysvaltalainen jääkiekkoilija * Michael Lee (1969–2008), brittiläinen rockrumpali * Michael K. Lee (s. 1973), yhdysvaltalainen teatterinäyttelijä
Jalkapallon Maakuntasarjan kausi 1956

Jalkapallon Maakuntasarjan kausi 1956 oli Suomen kolmanneksi korkeimman sarjatason kausi jalkapallossa kaudella 1956. Sarjaan kelpuutettiin 69 joukkuetta. Alun perin oli joukkueiden lukumäärä 63, johon liittokokous kuitenkin hyväksyi edellisenä vuonna poisjääneet 6 TUL:n joukkuetta. ==Maakuntasarja== Sarja pelattiin neljässä ryhmässä, kukin ryhmä jaettuna kahteen lohkoon, joten lohkoja oli kaikkiaan 8, kussakin 7-10 joukkuetta. Lohkoissa pelattiin kaksinkertainen sarja, jonka jälkeen kunkin ryhmän lohkovoittajat pelasivat kaksoisottelun Suomensarjaan pääsystä. Salon Viestin sarjapaikka myönnettiin Salon Palloilijoille ja Tammerfors Bollklubb'in sarjapaikka Tappara ry:lle. ===Etelälohko 1=== ===Etelälohko 2=== Oulunkylän Työväen Urheilijat luopui. ===Länsilohko 1=== ===Länsilohko 2=== ===Itälohko 1=== ===Itälohko 2=== ===Pohjoislohko 1=== ===Pohjoislohko 2=== ==Suomensarjan karsinnat== ===Etelä=== Joukkue #1 Tulos Joukkue #2 Bollklubben -46 3–2 Helsingin Ponnistus Helsingin Ponnistus 0–5 Bollklubben -46 ===Länsi=== Joukkue #1 Tulos Joukkue #2 Rosenlewin Urheilijat -38 2–2 Rauman Pallo Rauman Pallo 0–2 Rosenlewin Urheilijat -38 ===Itä=== Joukkue #1 Tulos Joukkue #2 Kajaanin Palloseura 1–0 Kymin Palloilijat Kymin Palloilijat 3–0 Kajaanin Palloseura ===Pohjoinen=== Joukkue #1 Tulos Joukkue #2 Seinäjoen Sisu 0–3 Oulun Työväen Palloilijat Oulun Työväen Palloilijat 2–1 Seinäjoen Sisu == Lähteet == * Suomen Palloliiton toimintakertomus vuodelta 1956, sivut 59-71 ja 109 ===Viitteet=== Luokka:Vuoden 1956 jalkapallo 1956
Puffin Island (Anglesey)

Puffin Island () on saari Pohjois-Walesissä Angleseyn saaren pohjoisosassa. Saaresta alkaa Menainsalmen koillinen pää. Viikingit käyttivät saaresta nimeä Priestholm. Pyhä Seiriol perusti Penmonin luostarin 600-luvulla saaren läheisyyteen. Samalla hän perusti saarelle uskonnollisen yhteisön. Siitä juontuu saaren kymriläinen nimi Ynys Seiriol eli Seiriolin saari. Sanotaan, että Pyhä Seiriol oli haudattu saarelle, samoin kun hänen suojelijansa Gwyneddin kuningas Maelgwn Gwynedd. Saarella on useita keskiaikaisia luostareiden raunioita sekä 1100-luvulta peräisin oleva kirkon torni. Giraldus Cambrensis mainitsee saaren matkallaan Walesissa vuonna 1188.Holy Penmon Saaren englanninkielinen nimi Puffin Island on suomeksi Lunnisaari. Nimensä mukaan saarella oli suuri lunnipopulaatio. Myös ruokkeja oli saarella runsaasti. 1890-luvulla saarelle kuitenkin pääsi isorottia, jotka romahduttivat saaren pesivät lintukannat. Vuonna 1998 aloitettiin rottien poistaminen saarelta, toivoen että linnut palaisivat pesimään saarelle. Puffin Islandin ja Angleseyn saaressa olevan niemen Penmon Pointin (kymriksi Trwyn Du) välinen salmi on vaarallinen purjehtia. Vuonna 1831 Liverpoolista tullut laiva Rothesay Castle upposi salmeen. Pian tämän haverin jälkeen rakennettiin Trwyn Dun majakka. == Lähteet == ==Aiheesta muualla== Luokka:Walesin saaret Luokka:Anglesey
Henning Jensen

Henning Jensen (17. elokuuta 1949 – 4. joulukuuta 2017) oli tanskalainen jalkapalloilija, pelipaikaltaan hyökkääjä. Hän pelasi ammattilaisena Saksassa, Espanjassa ja Alankomaissa. Hän oli yksi kahdeksasta ehdokkaasta Tanskan Jalkapalloliiton valitessa vuonna 2006 Tanskan kaikkien aikojen parasta jalkapalloilijaa. Jensen siirtyi kotimaansa Nørresundbystä saksalaiseen Borussia Mönchengladbachiin vuonna 1972. Neljän vuoden aikana hän voitti UEFA- cupin sekä kaksi Saksan mestaruutta. Vuonna 1976 hän siirtyi ensimmäisenä tanskalaispelaajana espanjalaisseura Real Madridiin, jossa hän vuosina 1976–1979 pelatessaan voitti kaksi Espanjan mestaruutta. Alankomaissa hän pelasi Ajaxissa vuodet 1979–1981 ja voitti yhden Alankomaiden mestaruuden. Palattuaan kotimaahansa hän edusti Aarhus GF:ää vuodet 1981–1983 sekä vielä Nørresundbytä vuonna 1984. Tanskan maajoukkueessa Jensen pelasi 21 maaottelua, joissa hän teki yhdeksän maalia. Jensenin siskonpoika on Suomen jalkapallomaajoukkueen valmentaja Jacob Friis. == Lähteet == Luokka:Tanskalaiset jalkapalloilijat Luokka:Vuonna 1949 syntyneet Luokka:Vuonna 2017 kuolleet
Sivu

Sivu voi tarkoittaa seuraavia asioita: * sivu, kirjan, sanoma- tai aikakauslehden yms. lehden jompikumpi, usein sivunumerolla varustettu puoli * sivu, monikulmion vierekkäiset kärjet yhdistävä jana * sivu, monitahokkaan tahko * sivu, verkkosivu eli www-sivu, Internetissä julkaistu hypertekstidokumentti * sivu, tietokoneen näennäismuistijärjestelmässä määrämittainen muistialue
Korpisoturi (romaani)

Korpisoturi on suomalaisen kirjailijan Laura Gustafssonin vuonna 2016 julkaisema romaani. Kirja kertoo Ahma-nimisestä miehestä, joka varautuu maailmanloppuun ja katastrofiin erakoitumalla Itä-Suomeen. (vain tilaajille) Kirja oli ehdolla vuoden 2017 Tulenkantaja-palkinnon saajaksi. ==Lähteet== ==Aiheesta muualla== * Teoksesta kirjailijan sivuilla * Aamulehden kirja-arvio Luokka:Suomalaiset romaanit Luokka:Vuoden 2016 kirjat
Kongon demokraattisen tasavallan kansalliskirjasto

Kongon demokraattisen tasavallan kansalliskirjasto () on Kinshasassa toimiva Kongon demokraattisen tasavallan kansalliskirjasto. Kansalliskirjasto perustettiin vuonna 1949. YK:n vuonna 1999 perustettu Kongon demokraattiseen tasavaltaan suuntautunut rauhanturvaoperaatio (MONUC; ja sen seuraaja MONUSCO 2010–) on avustanut myös kansalliskirjaston kunnostamisessa. ==Lähteet== Luokka:Kongon demokraattisen tasavallan kulttuuri Luokka: Kinshasan rakennukset ja rakennelmat Luokka:Kansalliskirjastot Luokka:Afrikan kirjastot
Antero Karttunen

Mauno Antero Karttunen (s. 17. tammikuuta 1936 Ilmajoki) on suomalainen musiikkitoimittaja ja -tuottaja, joka toimi Yleisradion musiikkipäällikkönä vuosina 1976–1999 ja Finnish Music Quarterlyn päätoimittajana 1984–1996. Koulutukseltaan hän on filosofian lisensiaatti.Karttunen, Antero, Kuka kukin on 1978, Runeberg-projekti. Hän toimi Wienin filharmonikkojen uudenvuoden televisiokonserttien selostajana vuodesta 1961 vuoteen 2019 asti. Antero Karttunen syntyi Etelä-Pohjanmaan Ilmajoella, jossa hänen isänsä Mauno Karttunen toimi Etelä-Pohjanmaan Opiston rehtorina. Lapsuutensa hän vietti Tuusulanjärven kulttuuriympäristössä isän siirryttyä ensin Tuusulan kansanopiston ja pian vastaperustetun Luther-opiston johtajaksi Järvenpäähän. Sotien jälkeen perhe palasi Etelä-Pohjanmaalle (Tilaajille.). Antero Karttunen kirjoitti ylioppilaaksi vuonna 1955 ja suoritti filosofian kandidaatin tutkinnon 1962 ja filosofian lisensiaatin tutkinnon 1977 Helsingin yliopistossa. Vuonna 1963 hän sai päästötodistuksen Sibelius-Akatemian konserttiosastolta. Hän aloitti uransa Yleisradiossa freelance-toimittajana opiskeluvuosinaan 1957–1962, toimi sitten muun muassa ohjelmatoimittajana, musiikkikriitikkona ja äänilevyarkiston päällikkönä, kunnes hänet nimitettiin Yleisradion musiikkipäälliköksi vuonna 1976. Tässä tehtävässä hän vastasi klassisen musiikin koordinoinnista radiossa ja televisiossa sekä vastasi radion musiikkiosastosta ja toimi muun muassa Euroopan yleisradiounionin asiantuntijaryhmässä. Hän jäi eläkkeelle vuosituhannen vaihteessa. Vuonna 1984 Karttunen kutsuttiin Finnish Music Quarterlyn ensimmäiseksi päätoimittajaksi.Tekijäesittely RSO:n historiikissa 2002. Antero Karttusen puoliso vuodesta 1963 oli oopperalaulaja Heljä Angervo. Hänen sisarensa oli tekstiilitaiteilija Riitta-Liisa Haavisto. ==Kirjallisia teoksia== *Tilasta ja sen olemuksesta Thomas Mannin romaanissa "Der Zauberberg". Helsingin yliopisto, 1962. *Temponkäytön tutkimus suurimuotoisten orkesteriteosten yhteydessä sovelletettuna Jean Sibeliuksen sinfonioista julkaistuihin äänilevyesityksiin. Lisensiaatintyö. Antero Karttunen, 1976. *Österbladh-suku : Karl Isak Wilhelm Österbladhin ja Hilda Helena Grenmanin jälkeläiset. Toimittaneet Hilkka Karttunen ja Antero Karttunen. A. Karttunen, 1995. ISBN: 952-90-7458-1. *Radion sinfoniaorkesteri 1927–2002. Yleisradio, 2002. ISBN 951-43-0816-6. *Anja Ignatius : Sibeliuksen tulkitsija. WSOY, 2004. ISBN 951-0-29001-7, CD-levy 951-0-29103-X. *Mies, joka ehdotti naisille äänioikeutta : Kustaa Killisen elämäkerta. Kuopion isänmaallinen seura, Minerva, 2006. ISBN 952-5591-87-5. *Valkoiset perheet punaisten puristuksissa 1918. Minerva, 2007. ISBN 978-952-492-058-2. ==Lähteet== Luokka:Ylen henkilöstö Luokka:Musiikkitoimittajat Luokka:Suomalaiset päätoimittajat Luokka:Suomalaiset tietokirjailijat Luokka:Vuonna 1936 syntyneet Luokka:Elävät henkilöt
Dark Side of Mind

Dark Side of Mind on oululaisen heavy metal -yhtye Afterworldin esikoisalbumi, joka julkaistiin vuonna 1998. Vuonna 1999 saksalainen Noise Records julkaisi albumin maailmanlaajuisesti. Kansikuvan on toteuttanut Joe Petagno. == Kappaleet == # # # # # # # # # # # # == Kokoonpano == * Mika Kuokkanen – laulu * Petri Sääskö – kitara * Ville Koskela – kitara * Marko Salo – basso * Jani Outinen – rummut, kosketinsoittimet == Aiheesta muualla == * Dark Side of Mind discogs.com -sivustolla * Luokka:Vuoden 1998 esikoisalbumit Luokka:Suomalaiset metallialbumit
Everybody (albumi)

__NOTOC__ Everybody on yhdysvaltalaisen hip hop -artisti Logicin kolmas studioalbumi, jonka julkaisi Logicin oma levy-yhtiö Visionary Music Group ja Def Jam 5. toukokuuta 2017. Albumi on saavuttanut platinalevyn aseman Yhdysvalloissa. Albumille julkaistut singlet ovat olleet listamenestyksiä ja kappaleille "1-800-273-8225", "Take it Back" ja "Black Spiderman" on julkaistu musiikkivideot. YouTube: LogicVEVO – Logic – 1-800-273-8255 ft. Alessia Cara, Khalid (17.8.2017) YouTube: LogicVEVO – Logic – Black SpiderMan ft. Damian Lemar Hudson (13.4.2017) YouTube: LogicVEVO – Logic – Take It Back (21.7.2017) Logic julkaisi 5. toukokuuta Everybody-albumille dokumentaarion, joka kuvaa tarkemmin albumin taustaa ja tekemistä. Dokumentaario tuli kaupan päälle mukana albumin deluxe-painoksessa ja se on noin tunnin pituinen. XXL: Logic Will Release a Documentary With New ‘Everybody’ Album (2.5.2017) Logic, Big Lenbo ja Joey Bada$$ järjestivät albumin julkaisun jälkeen kiertueen Yhdysvalloissa kesällä 2017. XXL: Logic Taps Joey Badass and Big Lenbo for Everybody’s Tour (12.5.2017) == Tausta == Albumin ensimmäinen nimi oli God, jonka Logic vaihtoi AfricAryan:iksi. Logic vaihtoi lopullisesti albumin nimeksi Everybody, koska edellinen nimi viittaa Hitlerin rotuoppiin. Albumi myös käsittelee rasismia ja Logicin elämää kahta rotua edustavana ihmisenä. Logic kuvaa aihetta Atom-nimisen henkilön tarinan kautta, joka kuolee auto- onnettomuudessa ja herää Jumalan luona. Jumala kertoo Atomille, että hänen täytyy elää jokaisen maan päällä olevan ihmisen elämä, että hän pääsee jatko- elämään. Jokainen kappale kertoo yhdestä Atomin kokemasta elämästä. Genius: Everybody – albumi == Kansikuva == Albumin kansikuvan on suunnitellut Sam Spratt, joka käytti teokseensa inspiraationa Paolo Veronesen vuonna 1563 maalaamaa The Wedding At Cana -maalausta. Albumin kansikuvassa hahmot esittävät Logicille tärkeitä henkilöitä, esimerkiksi muita artisteja tai perheenjäseniä. Logicia esittää keskellä oleva robotti ja hahmoilla on avaruusasut viittauksena edelliseen The Incredible True Story -projektiin. Sam Spratt on kuvittanut kaikki Logicin albumit ja mixtapet Under Pressure -albumista lähtien. Samspratt.com: Tietoa Everybody-albumin kansikuvasta == Kappaleet == # # # # # # # # # # # # # === Deluxe edition === # * == Arvostelut == Albumi sai vaihtelevaa palautetta kriitikoilta * Metacritic: 65/100 Metacritic: Everybody – albumin metascore * Pitchfork: 5.2/10 Pitchfork: Everybody – albumin levyarvostelu * The Guardian: The Guardian: Everybody – albumin levyarvostelu * The Needle Drop: 5/10 YouTube: The Needle Drop – Logic – Everybody ALBUM REVIEW (8.5.2017) == Lähteet == == Aiheesta muualla == * Everybody Discogsissa Luokka:Vuoden 2017 albumit Luokka:Logicin albumit
Connecting Animals

__NOTOC__ Connecting Animals on oululaisen heavy metal -yhtye Afterworldin toinen studioalbumi, joka julkaistiin vuonna 2000. Saksalainen Noise Records julkaisi albumin maailmanlaajuisesti. Kansikuvan on toteuttanut Joe Petagno. == Kappaleet == # # # # # # # # # # # # == Kokoonpano == === Yhtye === * Mika Kuokkanen – laulu * Petri Sääskö – kitara * Ville Koskela – kitara * Marko Salo – basso * Jani Outinen – rummut, kosketinsoitin, kuorolaulu === Tuotanto === * Kari ”Immu” Ilmarinen – tuottaja, äänittäjä * Kari Vähäkuopus – äänittäjä * Joe Petagno – kansikuva * Ilpo Koskela – kannen suunnittelu * Vesa Ranta – valokuvat == Arvostelut == * Soundi: Soundi: Levyarvio == Lähteet == == Aiheesta muualla == * Connecting Animals discogs.com -sivustolla * Luokka:Vuoden 2000 albumit Luokka:Suomalaiset metallialbumit
Luettelo Föglön julkisista taideteoksista ja muistomerkeistä

Luettelo Föglön julkisista taideteoksista ja muistomerkeistä sisältää Föglön kunnassa olevat pysyvät patsaat, muistomerkit ja muistolaatat. == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Johanna Greta Andersdotterin muistokivi Björkörin luonnonsuojelualue, luontopolun varrella (sijainti summittainen) Björkör Muistokivi (Minnessten) Kalliolla noin 150 metriä Björkörin satamasta koilliseen (sijainti summittainen) Björkör Johan August Mattsson 1934 Mereen siunattujen muistomerkki Hautausmaa, Föglön kirkko 1950 100px Keisarinkivi Lähellä palokunnantaloa Degerö 1865 Suomen ensimmäisen baptistiseurakunnan muistomerkki Meren rannassa (sijainti summittainen) Finholma 1956 == Lähteet == Luokka:Föglö Föglö
Malin kansalliskirjasto

Malin kansalliskirjasto () on Malin pääkaupungissa Bamakossa toimiva maansa kansalliskirjasto. Vaatimattomasta hallituksen kirjastosta alkunsa saanut kansalliskirjasto muutti vuonna 1968 Kouloubasta Ouolofobougouun avenue Kassé Kéïtalle. Vuonna 2002 se sai uudet laajat tilat ACI 2000:n kaupunginosasta. Kirjaston kokoelmat käsittävät 17 540 teosta: 14 109 kirjaa, 3 327 väitöskirjaa ja 72 kausijulkaisua (etupäässä sanomalehtiä). Kirjastolla on ollut vapaakappaleoikeus Malissa julkaistuihin kirjoihin ja kausijulkaisuihin vuodesta 1985. Se hankkii teoksia myös ostamalla sekä lahjoituksien ja kirjavaihdon avulla. Vuosittain ostetaan yli tuhat uutta kirjaa. Kirjasto ei tilaa ulkomaisia lehtiä, mutta saa niitä jonkin verran lahjoituksina. Ääni- ja kuvatallenteita ja muita aineistoja on hyvin vähän. Palveluihin kuuluvat lukusali, tietopalvelu, valokopiointi, tulostus ja digitointi ja Internet- yhteys. Kirjasto järjestää tiedonhaku- ja kirjastokoulutusta, myöntää ISBN- ja ISSN-numerot Malissa julkaistaville kirjoille ja lehdille ja ylläpitää Malin kansallisbibliografiaa. ==Lähteet== ==Aiheesta muualla== * Malin kansalliskirjaston sivusto Luokka:Afrikan kirjastot Luokka:Bamako Luokka:Kansalliskirjastot Luokka:Malilainen kulttuuri
Jenna Saario

Jenna Saario (s. 14. huhtikuuta 1998) on suomalainen salibandyn pelaaja. Hänen pelipaikkansa on hyökkääjä. Seuratasolla hän on edustanut Salibandyliigassa Turun Palloseuraa, jossa hän pelasi ensimmäisen liigapelinsä 15-vuotiaana kaudella 2013–2014. Aiemmin hän pelasi FBC Turun joukkueessa. TPS:ssä hän voitti Suomen Cupin vuonna 2017 sekä Suomen-mestaruuden vuosina 2022 ja 2023. Kaudella 2015–2016 hän oli SM-liigan pistepörssin kakkonen (37+22=59). Kausina 2013–2023 hän on pelannut liigassa yhteensä 168 runkosarjaottelua, joissa hän on tehnyt 149 maalia ja saanut 127 syöttöpistettä, sekä 44 pudotuspeliä, joissa hän on tehnyt 37 maalia ja antanut 35 maalisyöttöä. Kausina 2019–2021 Saario edusti ruotsalaista KAIS Moraa. Maajoukkueessa Saario saavutti hopeaa vuosien 2017, 2021 ja 2023 MM-kilpailuissa sekä pronssia vuoden 2019 MM- kilpailuissa. Hän on pelannut lokakuun 2023 loppuun mennessä 68 maaottelua ja tehnyt niissä 28 maalia sekä antanut 33 maalisyöttöä. Vuonna 2016 hän saavutti nuorten MM-hopeaa. Saario kirjoitti ylioppilaaksi Kerttulin urheilulukiosta syksyllä 2017. Jenna Saarion pikkusisko Jasmin Saario on myös pelannut TPS:n liigajoukkueessa. == Lähteet == Luokka:Suomalaiset salibandyn pelaajat Luokka:Vuonna 1998 syntyneet Luokka:Elävät henkilöt
Luettelo Kökarin julkisista taideteoksista ja muistomerkeistä

Luettelo Kökarin julkisista taideteoksista ja muistomerkeistä sisältää Kökarin kunnassa olevat pysyvät patsaat, muistomerkit ja muistolaatat. == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Kahdentoista hukkuneen pakolaisen ja sotilaan muistomerkki (hukkuneiden merimiesten muistomerkki) Hautausmaa (sijainti summittainen) Luostarikirkon muistokivi Hautausmaa (sijainti summittainen) Mars ja Venus Källskär (kopio) Venus (Ulla von Höpken) Källskär (kopio) Herkules Källskär Hermes Källskär, kallion päällä satamassa (kopio) 100px == Lähteet == Luokka:Kökar Kökar
Rolf Carls

Rolf Carls (29. toukokuuta 1885 – 24. huhtikuuta 1945) oli saksalainen kenraaliamiraali. == Ura == Ensimmäisen maailmansodan alussa Carls kuului kadettina risteilijä SMS Breslaun miehistöön. Myöhemmin hän palveli taistelulaiva SMS Königillä ja sukellusveneiden SM U-9 ja SM U-124 päällikköinä. Sodan jälkeen Carls koulutettiin uudelleen ja hänestä tuli merivoimien esikunnan koulutusosaston johtaja. Tästä tehtävästä hänet siirrettiin maalilaivaksi muutetun taistelulaiva Hessenin päälliköksi.Showell 2009 Vuonna 1933 Carls nimitettiin merivoimien esikuntapäälliköksi ja seuraavana vuonna linjalaivojen komentajaksi. Carls oli Saksan merivoimien komentaja Espanjan sisällissodan aikana, ja sen jälkeen tehtävänimikkeeksi tuli Itämeren komentaja. Myöhemmin hänet nimitettiin Marinegruppe Nordin komentajaksi. Carls nimitettiin kenraaliamiraaliksi, ja häntä pidettiin ”komentajan kruununprinssinä” eli lähes varmana seuraajana Cajus Bekker: KIROTTU MERI, s. 267 Carls lähetti muun muassa Suomen sotilasjohdolle virallisen onnittelun Neuvostoliiton laivaston sukellusvene S-7 upottamisesta Ahvenanmerellä 21. lokakuuta 1942 (suv. Vesihiisi, kapteeniluutnantti O. Aittola).Kalervo Kijanen: Sukellushälytys!, Laivastolehti, 1977, s. 121–123 Meri, miehet, laivat: Merimiesten runoja. Toim. Arvo Turtiainen & Oiva Lappalainen. Tammi, 1969. s. 60 Alkuvuodesta 1943 suuramiraali Erich Raeder erosi laivastonkomentajan tehtävästä riitauduttuaan Adolf Hitlerin kanssa. Hitler antoi periksi ja pyysi nimeämään kaksi seuraajaa. Raeder nimesi Carlsin ja Karl Dönitzin, joista Hitler valitsi Dönitzin. Carls erosi myöhemmin, mahdollisesti estääkseen kitkat valtion sotilasjohdossa. Carls kuoli RAF:n massiivisessa ilmapommituksessa Bad Oldesloessa 24. huhtikuuta 1945 Königstraße-ammattikoulun kellarissa, jossa kuoli 29 muutakin.60 Jahre nach dem Feuersturm auf Hamburg: Kreisarchiv Stormarn erhält einmaligen Fotofund. Kreis-Stormarn.de 18.6.2003 == Tunnustukset ja kunniamerkit == * Rautaristi (1914) 1. luokka (19. toukokuuta 1915) * Ottomaanien sotamitali (12. elokuuta 1915) * Sleesian kotka 2. ja 1. luokka (27. tammikuuta 1920) * 1914/1918 maailmansodan kunniaristi (24. joulukuuta 1934) * Espanjan risti, kulta miekkojen kanssa (6. kesäkuuta 1939) * Rautaristin kunniasolki (1939) 2. ja 1. luokka * Saksan kultaristi 28. helmikuuta 1943 kenraaliamiraali Marinegruppe Nord * Rautaristin ritariristi 14. kesäkuuta 1940 amiraalina ja Marinegruppenbefehlshaber Ost * Suomen Vapaudenristin 1. luokka miekkojen ja rintatähden kera 27. huhtikuuta 1942 == Lähteet == Luokka:Saksalaiset amiraalit Luokka:Saksalaiset toisen maailmansodan sotilaat Luokka:Vuonna 1945 kuolleet Luokka:Vuonna 1885 syntyneet
Somalian kansalliskirjasto

Somalian kansalliskirjasto (, , ) on Somalian pääkaupungissa Mogadishussa toimiva maansa kansalliskirjasto. Kansalliskirjaston toiminnot ja vuonna 1986 valmistunut kirjastorakennus vahingoittuivat pahoin sisällissodassa sekä valtion hajoamisen (1991) jälkeisenä sekasorron aikana. Rakennusta on kunnostettu ja kirjastokokoelmia pyritty elvyttämään vuonna 2012 muodostetun liittovaltion aikana. Loppuvuodenna 2016 uutisoitiin aikeista avata kansalliskirjasto uudelleen yleisölle. ==Lähteet== == Aiheesta muualla== *T.S. Rajagopalan (1983) Development of services in the National Library (pdf) (unesco.org) *Zainab Hassan: Restoring Somalia’s National Library (TEDxMogadishu) (youtube.com) *Maktabadda Qaranka Somaliyeed / The National Library of Somalia (facebook.com) Luokka:Somalialainen kulttuuri‎ Luokka:Mogadishu Luokka:Kansalliskirjastot Luokka:Afrikan kirjastot Luokka:Somalian rakennukset ja rakennelmat
Rajputit

Rajputit (sanskritiksi: raja-putra, "kuninkaan poika") ovat yksi Intian kastilaitoksen kasteista. Rajputit ovat kshatriyat-soturikastiin kuuluvaa hinduaatelistoa. Rajput-nimitys käsittää useita patrilineaarisia klaaneja, jotka historiallisesti yhdistettiin soturiuteen. Useat klaanit kutsuvat itseään rajputeiksi, kaikkia ei kuitenkaan yleisesti hyväksytä. Intiassa rajputit ovat vaikuttaneet pohjois-, länsi- ja keskiosissa, nykyisten Rajasthanin, Gujaratin, Uttar Pradeshin, Himachal Pradeshin, Haryanan, Jammun, Punjabin, Uttarakhandin, Madhya Pradeshin ja Biharin alueilla. Pakistanissa heidän vaikutusalueita ovat olleet Punjab ja Sindh. Luokka:Intian kastilaitos
Jalkapallon Maakuntasarjan kausi 1957

Jalkapallon Maakuntasarjan kausi 1957 oli Suomen kolmanneksi korkeimman sarjatason kausi jalkapallossa kaudella 1957. Sarjaan kelpuutettiin 64 joukkuetta. ==Maakuntasarja== Sarjassa lohkoja oli kaikkiaan 8, kuudessa 8 joukkuetta, muissa 7 ja 9. Lohkoissa pelattiin kaksinkertainen sarja, ja kaikki lohkovoittajat nousivat Suomensarjaan ===Etelälohko 1=== ===Etelälohko 2=== ===Länsilohko 1=== ===Länsilohko 2=== ===Itälohko 1=== [lähteessä virhe - MiPK laskettu 'käsin'] ===Itälohko 2=== ===Pohjoislohko 1=== ===Pohjoislohko 2=== == Lähteet == * Suomen Palloliiton toimintakertomus vuodelta 1957, sivut 68-80 ===Viitteet=== Luokka:Vuoden 1957 jalkapallo 1957
Tansanian kansallinen keskuskirjasto

Tansanian kansallinen keskuskirjasto (, ) on Tansanian suurimmassa kaupungissa Dar es Salaamissa toimiva kansalliskirjasto. Sen toiminnasta vastaa vuonna 1963 perustettu, Tansanian Opetus- ja ammattikoulutusministeriön alainen, maan yleisten kirjastojen kehittämisestä huolehtiva virasto (, lyh. TLSB, ). ==Lähteet== == Aiheesta muualla== *IFLA: Tanzania (The International Federation of Library Associations and Institutions) (ifla-world-report.org) Luokka:Tansanian kulttuuri Luokka:Dar es Salaam Luokka:Tansanian rakennukset ja rakennelmat Luokka:Kansalliskirjastot Luokka:Afrikan kirjastot
Mifu

Mifu on Valion valmistama, suomalaisesta maidosta valmistettu proteiinipitoinen ruokarae tai suikale. Mifua markkinoidaan lihan korvikkeeksi laktovegetaariseen ruokavalioon. Tuote on laktoositon, gluteeniton, kananmunaton ja soijaton. Mifu on kypsä, mutta sen voi myös paistaa. Tuotteita on saatavilla niin maustamattomina kuin maustettuina. == Kilpailevia tuotteita == 2010-luvulla on Suomessa tuotu markkinoille myös jauhelihaa korvaamaan tarkoitettuja kasvi- ja hyönteisproteiinituotteita, kuten Gold&Green; Foodsin Nyhtökaura, Verso Foodin Härkis, Raision Elovena Muru kaurajauhis ja Entomophagy Solutions Oy:n Sirkkis. == Lähteet == == Aiheesta muualla == * Valio MiFU * Artikkeli Valion sivuilla Luokka:Valion tuotteet Luokka:Maitotuotteet Luokka:Lihan korvikkeet